Kuvela okuxoshise uNdoro kwele-PSLSOUTH AFRICA - Cape Town - 23 April 2019- Tendai Ndoro of Highlands Park scores against Cape Town City in a PSL match played at the Cape Town Stadium . Photograph; Phando/Jikelo/African News Agency(ANA)ZAKHELE XABA | June 5, 2020UKUNGENELISEKI kwezikhulu zeHighlands Park ngomsebenzi womgadli uTendai Ndoro, kuholele ekutheni akhonjwe indlela.Lokhu kuvezwe ngumqondisi uSinky Mnisi, ongomunye wabebengajabule ngokuzinikela kwalo mgadli.UNdoro waseZimbabwe, uhlukane neLions of The North ngesonto eledlule.Lokhu kwenzeke kusaphele amasonto ambalwa kuvele ukuthi wehliselwe umholo ngenxa yeCovid-19. Kumasizini amabili uNdoro awadlale kwiHighlands, ushaye amagoli ayisihlanu kuphela emidlalweni engu-28.“Ubudlelwano phakathi kukaNdoro neqembu bebungasebuhle njengoba isiyophethwa isizini.Akukho okungako akwenzele iqembu. Uma ubheka abekwenza enkundleni, uzobona ukuthi kuncane kakhulu. Angicabangi ukuthi kade kuzoba wumqondo omuhle ukumgcina,” kusho uMnisi.UNdoro ujoyine iHighlands ngo-2018 esuka kwi-Ajax Cape Town, edliwe yizembe ngenxa yokumdlalisa kungafanele esuka kwi-Al Faisaly yaseSaudi Arabia. Igama lakhe kade lisemoyeni kuqala isizini ka-2018/2019.“Ifu afike lapha liphezu kwakhe alibanga nomthelela omubi. Kodwa-ke phela mhlawumbe limphazamisile. Kungenzeka futhi ukuthi akakwazanga ukuhlangana neHighlands Park,” kusho uMnisi."Lokhu kugcine kwenza angasitholi isikimu kwesinye isikhathi. Bonke abadlali bafuna ukudlala.Akulona iphutha lomqeqeshi ukuthi ubengadlali."UNdoro unqabile ukwenaba ngokwenzeke kwiHighlands Park, wathi akafuni ukukhuluma nabezindaba ngalokhu.
